নিজস্ব প্রতিবেদন:  স্নাতকস্তরে ফল বিপর্যয়ের রেশ। কলকাতা বিশ্ববিদ্যালয়ের গেটে সামনে বিক্ষোভ পড়ুয়াদের। গেট ঝাঁকিয়ে রীতিমতো ভিতরে ঢোকার চেষ্টা  করেন তাঁরা। ছাত্রছাত্রীদের  দাবি,  যে নিয়মের গেরোয় তাঁরা ফেল করেছেন, তা লাগু করতে হবে আগামী বছর থেকে।  এবছর স্নাতকস্তরে কলকাতা বিশ্ববিদ্যালয়ের অর্ধেকেরও বেশি ছাত্রছাত্রী ফেল করেছেন। তারপরই এনিয়ে বিক্ষোভ ছড়ায়। বিশ্ববিদ্যালয় কর্তৃপক্ষের পাল্টা যুক্তি, এবছর থেকে চালু হয়েছে নতুন নিয়ম। তার জেরেই ফেলের সংখ্যা বেড়েছে। সিদ্ধান্ত পুনর্বিবেচনার দাবিতে গেটের সামনে বিক্ষোভে ফেটে পড়েন তাঁরা। পরিস্থিতি সামাল দিতে দু'টো গেটই বন্ধ করে দেয় বিশ্ববিদ্যালয় কর্তৃপক্ষ। জট কাটাতে ৬ ফেব্রুয়ারি সিন্ডিকেটের বৈঠক ডাকা হয়েছে। বৈঠকে কোনও সমাধান সূত্র আদৌ বেরিয়ে আসে কিনা, সেটাই দেখার।